Fem un repàs de les propostes musicals del cicle "Dones singulars" del Golem's

Tue, 08 Mar 2022 17:23:00 +0000

Dins la programació musical del teatre Golem's de Barcelona, aquests dies trobem el cicle "Dones singulars", una sèrie de concerts amb mirada femenina que abasten estils que van de la música d'arrel al jazz, passant per la tradició llatinoamericana o pel rock, amb un plantejament de proximitat. El cicle "Dones singulars" comença aquest mes de març i s'acabarà al juny, amb un parell de concerts al mes, en dimecres, al voltant de les nou del vespre. Justament demà, el cicle porta a l'escena la proposta de Still Life. El dia 2 hi va actuar la italiana Cristiana Verardo i el 16 de març hi passarà la cantautora hongaresa Koszika (a la foto), entre d'altres. Darrere d'aquesta programació hi ha l'agència i col·lectiu Babel Sound, al qual està vinculat el segell Ventilador. La seva responsable de comunicació, Irene Gellida, ens ha presentat el cicle "Dones singulars" i la resta de concerts programats.