Pep Gol: "Amb Namina fem música d'arrel i de cultures ancestrals"

Mon, 20 Apr 2026 16:40:00 +0000

La cantant i compositora catalana Namina amb la seva banda The Barbarians (convertida en septet amb la incorporació de Pere Miró al saxo baríton i clarinet) ens ha presentat el seu últim disc "La nuit". Conté cançons escrites a partir de textos de Víctor Català ("Policromi") i Joan Fuster ("Aforismes", "Arrossar"), com de la mateixa Namina. També inclou versions de Taj Mahal o Jorge Ben Jor i temes punyents propis de Namina coescrits amb el trompetista Pep Gol (membre de The Barbarians), que també n'ha fet els arranjaments. Un àlbum que celebra la diversitat de la humanitat i l'amor. Al final de l'entrevista Namina i Pep Gol ens han ofert una actuació en directe que veureu a la nostra web i a la playlist de 3CatCultura a YouTube.