L'Arannà: "Els contes de Rodoreda són plens d'una musicalitat molt potent, i l'hem explotada"

Fri, 13 Sep 2024 16:40:00 +0000

El duet eivissencocatalà L'Arannà (format per les pianistes i cantants Lara Magrinyà de 30 anys i Anna Sala de 27 anys, d'esquerra a dreta) ens ha presentat el seu primer disc, "La salamandra", en què han posat música als contes més místics de l'escriptora Mercè Rodoreda. Amb el simbolisme de les flors com un dels elements centrals, L'Arannà conjuga l'herència de la cançó d'autor, la música clàssica i el jazz amb l'electrònica més crua. Tot plegat és possible gràcies a la gran musicalitat dels contes de l'escriptora catalana escollits pel duet. Alguns han estat esporgats per triar-ne les frases més potents, però d'altres han estat musicats sense pràcticament cap alteració. A més, ens han ofert una actuació musical en directe que veureu a la playlist de 3CatCultura a YouTube.