El 9è Jazzing, el Festival de Jazz de Sant Andreu, posa el focus al Brasil

Mon, 05 Sep 2022 05:55:00 +0000

Avui té lloc a Sant Andreu l'última jornada del Festival Jazzing d'aquest barri barceloní, una trobada musical i pedagògica al recinte de la Fabra i Coats que ha arribat aquest cap de setmana a la novena edició, amb el focus posat al Brasil. Artistes brasilers de diverses generacions com Vanessa Moreno (a la foto a l'esquerra), Alain Sousa o la joveníssima Analu Sampaio i Jurandir Santana (al centre i a la dreta de la foto), entre d'altres, s'han concentrat per viure 4 dies intensos de fusió de jazz i música d'arrel del seu país, al costat dels joves estudiants i altres artistes convidats. Sota el lema "Sant Andreu abraça el Brasil", en aquesta edició del Jazzing s'arrodoneix la importància que la música brasilera té, i ha tingut, en la trajectòria de la jove banda de jazz. N'hem parlat amb el seu director, Joan Chamorro, i amb Analu Sampaio, Vanessa Romero i Jurandir Santana.