Fem un tast del primer disc de Maison Bélier, "Las cosas del querer"

Mon, 14 Feb 2022 17:23:00 +0000

Ja està a punt de publicar-se el primer àlbum de de Maison Bélier, un projecte on conflueixen una barreja d'elements estilístics que poden fer que se li atribueixi l'etiqueta de mestís. La proposta la formen dos músics, Juanlu Leprevost i Elsa Formisano, el primer també productor d'altres projectes i la segona principalment cantant (en propostes com el grup Calima), i tots dos amb orígens francesos. Ara, Maison Bélier sorgeix per les ganes de fer alguna cosa diferent, en petit comitè, de tempos tranquils, i molt sincera, assegura la cantant. En aquest disc juguen amb patrons rítmcs que surten de la rumba, aires de soul i fins i tot de reggae i amb unes lletres que parlen de relacions i de sentiments.