El curt "Preludi" d'Adrià Guxens projectat al FIC-CAT retrata el món dels joves músics de clàssica

Wed, 19 May 2021 06:15:00 +0000

24 hores abans d'un concert de final de carrera, el Víctor, un jove músic a punt de graduar-se en una escola superior, es prepara per al gran moment, enfrontant-se a pors, contradiccions i molta pressió. Amb aquest plantejament argumental ha nascut "Preludi", curtmetratge d'Adrià Guxens, que forma part de la programació del FIC-CAT, el Festival Internacional de Cinema en Català - Costa Daurada. "Preludi" és una història escrita i rodada, a més, per un realitzador que també és músic de formació, perquè Guixens ha cursat estudis de grau professional i està especialitzat en clarinet, però finalment es va decidir pel cinema. El curt "Preludi" va ser el seu projecte de final de carrera a l'ESCAC. Amb ell vol retratar el món dels joves músics de clàssica, sovint poc conegut. I l'autor de la música del curtmetratge és el compositor madrileny Fernando Furones, amb qui Adrià Guxens ja havia treballat prèviament en altres ocasions. Ells dos ens n'han donat tots els detalls.