El festival Musiquem Lleida! arriba a la 19a edició

Tue, 01 Oct 2024 16:25:00 +0000

Del 4 al 6 d'octubre tindrà lloc a la capital del Segrià els dotze concerts del festival Musiquem Lleida!, que aquesta vegada arriba després de les celebracions del cinquantè aniversari de la Coral Shalom, organitzadora del certamen. Com sempre, es procura que els intèrprets i grups seleccionats siguin representatius d'una àmplia varietat de gèneres i formats: enguany solistes com Antonio Oliveira, duets com Anna Niebla i Llum Colomer o Miekeliz-Zucchi, els trios Korena, Desconcierto i Pepo Domenech, el quartet Limos, els cors ARSinNOVA i Orfeó de la Universitat Rovira i Virgili o els grups Romaní i La Mirada de Orfeo. Ens n'ha donat tots els detalls M. Carme Valls, presidenta de la Coral Shalom.