La Temporada Lírica Ciutat de Calella celebra el desè aniversari

Mon, 12 Jul 2021 06:10:00 +0000

Nascuda el 2012 per donar forma a l'activitat que abans havia dut a terme el Cor Harmonia i, des de llavors, també l'orquestra simfònica del mateix nom, el primer espectacle que va oferir va ser una interpretació de "L'elisir d'amore" de Donizetti al parc Dalmau d'aquesta població del Maresme. La xifra rodona d'enguany se celebra en una temporada que es va iniciar al mes de maig amb un recital líric de Laia Cladellas i Sílvia Sabater, guanyadores de la primera edició del Premi Conxita Badia, i després amb altres concerts. Aquesta edició es tancarà al desembre amb el tradicional concert de Cap d'Any, amb repertori de valsos i polques.
Abans de tot això, però, el més immediat tindrà lloc el pròxim 31 de juliol. N'hem parlat amb el director artístic de la Temporada Lírica Ciutat de Calella, el tenor Albert Deprius, que també és el director del Cor i l'Orquestra Simfònica Harmonia.