Joan Chamorro: "Tocar música no és demostrar res, sinó gaudir-ne i compartir-la amb el públic"

Tue, 26 Oct 2021 16:20:00 +0000

El multiinstrumentista català Joan Chamorro, fundador i director de la Sant Andreu Jazz Band, ha vingut amb el jove saxofonista i flautista Joan Martí (a la dreta) a parlar-nos del Retrat d'artista que li dedica el @bcnjazzfest i que celebrarà oferint cinc concerts, el primer dels quals serà aquest divendres 29 d'octubre a la sala Barts, on ell mateix actuarà amb una big band creada per a l'ocasió formada per músics sorgits de la Sant Andreu Jazz Band amb els quals Chamorro ha gravat discos, com el mateix Joan Martí. A més de parlar-nos d'aquests concerts del Retrat d'artista, Chamorro també ens ha presentat el nou cd que ha gravat amb Joan Martí i ens l'han presentat a l'"Assaig general" oferint-nos en directe un medley dels temes "Stardust" i "Cherokee" . Podeu veure l'actuació en directe a l'Instagram de @catalunyamusica.