Cecília Aymí: "És una meravella interpretar una partitura sense cap estímul interpretatiu previ"

Mon, 29 Mar 2021 17:00:00 +0000

La soprano Cecília Aymí i l'intèrpret de viola David Matheu, al costat del clarinetista Ricardo Forner i la pianista Inés Reguero, formen l'Accent Ensemble, conjunt que va presentar el 19 de febrer passat, amb motiu de la gala inaugural de Tortosa Capital de la Cultura 2021, unes partitures inèdites de dos grans compositors tortosins: la "Canción de cuna" i "El arpa", de Joan Monclús, extretes de l'arxiu de la família Monclús, i "A la clara nit", una obra extraviada de Felip Pedrell. Aquesta cançó va ser trobada accidentalment, entre altres documents, a l'Arxiu Comarcal del Baix Ebre i l'Accent Ensemble la va estrenar el juliol del 2020. Aquestes tres peces inèdites formen part d'un projecte més ampli de recuperació del patrimoni musical de les Terres de l'Ebre, realitzat per David Matheu. Ell mateix i la cantant Cecília Aymí han vingut a presentar-nos-el.