Cor País Meu homenatja les persones exiliades per la Guerra Civil Espanyola al concert "Exili"

Tue, 18 May 2021 06:15:00 +0000

Aquest cap de setmana arriba al Centre Artesà Tradicionàrius un espectacle que, tal com ha passat amb tantes propostes, s'hauria d'haver vist el 2020, però la pandèmia ho va impedir. És un concert del Cor País Meu que s'ha programat per a dissabte al centre del barri de Gràcia barceloní. Es tracta d'"Exili, cançons en escena", una posada en escena d'una selecció de cançons populars per donar testimoni de l'èxode de milers de persones abans, durant i després de la Guerra Civil Espanyola. Al capdavant del cor, Ramon Manent.