Conversem amb el músic Guillaume Lopez del concert que oferirà al Festival Perifèria Cultural

Fri, 12 Sep 2025 16:30:00 +0000

El Festival Perifèria Cultural continua el seu programa de propostes musicals, gastronòmiques i en diferents vessants culturals. Avui volem fer parada a la Bisbal del Penedès, on demà, dissabte, hi haurà una actuació del músic Guillaume Lopez. En un vespre on també hi actuarà el duet L'arannà, l'artista occità presentarà el projecte titulat "Anda-lutz", que uneix dues paraules --una en castellà i l'altra en occità--, per donar vida a aquest camí musical que va de l'Europa continental al Magreb, passant per la part mediterrània de la península Ibèrica, i on la música d'arrel es combina amb elements de jazz, improvisació i poesia. El mateix Guillaume Lopez ens n'ha donat tots els detalls.