Jaume Torrent: "Una bona digitació requereix una experiència com a concertista de guitarra"

Fri, 06 May 2022 17:00:00 +0000

El guitarrista i compositor Jaume Torrent i Yolanda Boileau, gerent de l'Editorial Boileau, ens han presentat el doble compacte "De Llobet a Bonet", editat per Boileau, que conté el primer enregistrament mundial que Torrent ha fet de l'harmonització de Narcís Bonet de les 12 cançons tradicionals catalanes que en el seu moment va harmonitzar per a l'instrument Miquel Llobet. Bonet va encarregar revisar i digitar les seves cançons a Jaume Torrent, que va entendre que enregistrar les versions dels dos compositors reflectiria la ductilitat de la música popular catalana i la versatilitat de la guitarra. Per això, el doble disc també conté la gravació de Torrent de les 12 cançons populars catalanes harmonitzades per Llobet amb l'afegit d'una cançó més, "Plany".