Es publica l'edició revisada del Llibre Vermell de Montserrat amb motiu del mil·lenari de l'abadia

Mon, 06 Oct 2025 16:25:00 +0000

Ara fa gairebé un any, l'abadia de Montserrat va presentar els actes de celebració del seu mil·lenari amb, entre d'altres, l'enregistrament del Llibre Vermell a càrrec de l'Escolania i el conjunt Punt de Malura. En aquell moment, ja es va explicar que la gran aportació d'aquest disc era l'aplicació de les conclusions que, sobre el manuscrit, va formular el pare Gregori Estrada després d'anys de treball. Aquell estudi minuciós també ha estat publicat en format de llibre per l'editorial Tritó i Publicacions de l'Abadia de Montserrat, amb la col·laboració de l'Institut d'Estudis Catalans. N'hem parlat amb el pare Efrem de Montellà, monjo de Montserrat i prefecte de l'Escolania.