Les tradicions musicals i els músics catalans, protagonistes del 14è Festival de Pasqua de Cervera

Wed, 13 Mar 2024 17:25:00 +0000

La pianista Alícia de Larrocha serà una de les artistes catalanes homenatjades en la 14a edició del Festival de Pasqua de Cervera, que se celebrarà a la capital de la Segarra entre el 21 i el 30 de març. Les tradicions musicals catalanes i el protagonisme dels compositors i intèrprets del nostre país seran els eixos principals d'una programació que farà especial èmfasi en Ricard Lamote de Grignon --amb motiu del 125è aniversari del seu naixement-- i Josep Valls i Royo --amb motiu del 25è aniversari de la seva mort. N'ha parlat en roda de premsa el director artístic del festival, Jordi Armengol.