DAMUG: "En aquest disc hem volgut materialitzar diferents estats emocionals"

Thu, 21 Oct 2021 16:20:00 +0000

El pianista, compositor, improvisador i musicoterapeuta David Muñoz (dreta) i Manolo López, contrabaix i baix elèctric (esquerra), formen amb el bateria i percussionista Martí Hosta el trio DAMUG. Muñoz i López ens han acompanyat per presentar-nos el seu nou disc 'ODO' (Ofrenda Del Origen) que han editat amb el segell Microscopi i que precisament es publica avui dijous 21 d'octubre. DAMUG és un trio de jazz que proposa una obertura emocional, per viatjar cap al món dels sentiments, creant el que han anomenat jazz paisatgista. El single del seu nou disc es titula "Palohumano" on cadascun dels dos protagonistes de la cançó narra la seva part de la història segons les seves creences, arribant a un consens final on es respecta la fantasia amb la realitat, el color amb la forma, caminar amb volar i estimar amb acceptar. David Muñoz i Manolo López ens han interpretat en directe una de les cançons d'aquest nou CD: "El gallo".