Adrià Plana presenta el seu tercer àlbum com a solista, "Les formigues"

Fri, 25 Jun 2021 06:10:00 +0000

Aquest és el tercer àlbum d'estudi del guitarrista Adrià Plana com a líder i el tercer treball de la seva aventura com a cantautor després de "Les cançons de la surgència" i "El disc de la surgència". Un disc que fa una crida a la força de la gent per aconseguir canvis. Com les formigues, segons Plana, les persones, en ajuntar-se, poden tenir un poder transformador, i aquesta és la idea de fons i d'inspiració d'aquest nou treball discogràfic que ha editat amb el segell Microscopi i que ha titulat, justament, "Les formigues". En aquest disc l'acompanyen Vic Moliner al baix i al contrabaix; Nestor Giménez al piano i els teclats; i Joan Terol a la bateria. N'hem parlat amb el mateix Adrià Plana (a la foto).