L'Anuari de la Música conclou que el sector musical ha superat la pandèmia amb resultats històrics

Tue, 12 Sep 2023 13:00:00 +0000

L'Associació de Representants, Promotors i Mànagers de Catalunya i el Grup Enderrock va donar a conèixer la setmana passada l'Anuari de la Música 2023, un document que compara les dades del 2019 i el 2022 aportades per empreses, entitats i institucions del sector musical català. Esperat amb especial interès, ja que tant els anys 2020 com 2021 van estar indefectiblement marcats per la pandèmia, l'Anuari conclou que aquest ha superat aquella etapa amb els millors resultats de la història des del punt de vista econòmic i de consum cultural. N'han parlat en roda de premsa Lluís Gendrau, director editorial del Grup Enderrock; Raquel Bassas, presidenta de l'Associació de Representants, Promotors i Mànagers de Catalunya, i Lluís Torrents, president d'ASAC, l'Associació de Sales de Concerts de Catalunya.