El Delia Quartet oferirà el concert "Traçant emocions" a Estac

Fri, 30 Apr 2021 06:10:00 +0000

Situat a 1.200 metres d'altitud, Estac és un poble del municipi de Soriguera, a la comarca del Pallars Sobirà, en el qual té lloc cada any des d'en fa 15 un concert de música clàssica. Tan sols la pandèmia va impedir celebrar l'edició de l'any passat. El seu artífex és Jaume del Álamo, que el diumenge 16 de maig ha convidat a actuar-hi els joves saxofonistes del Delia Quartet, que, sota el títol "Traçant emocions", interpretaran obres de Reinhart, Glazunov, Lago, Yoshimatsu, Maslanka i dues peces del saxofonista figuerenc David Salleras. El concert del 16 de maig, que tindrà lloc a les 12 del migdia a l'església parroquial de Sant Marçal d'Estac, s'emmarca en la gira del Delia Quartet que també durà aquest programa a Rubí, Guardiola de Berguedà i Vilassar de Mar. N'hem parlat amb Jaume del Álamo.