Presentem els concerts d'"El so original" i les temporades de Cambra i de la Banda Municipal

Fri, 17 Oct 2025 16:25:00 +0000

Aquests últims dies i també els propers són dates d'arrencada de cicles i programacions a L'Auditori. Als inicis aquesta setmana d'"El so original" i de la temporada de Cambra s'hi afegirà diumenge la Banda Municipal de Barcelona (a la foto). El concert inaugural d'aquesta temporada, en què la Banda celebra el 140è aniversari, comptarà amb la primera de quatre estrenes, aquesta d'Elisenda Fàbregas i les altres de Marc Timón, Hèctor Parra i Albert Guinovart. Tots els concrerts s'enregistraran, tal com la Banda ha fet fins ara amb els seus encàrrecs. Un concert amb l'Escolania de Montserrat o un altre a la Sagrada Família seran altres moments destacats d'un any que comença amb la pianista Judith Jauregi com a solista convidada. N'han parlat en roda de premsa el director de la Banda, José Rafael Pascual Vilaplana; Jordi Savall, i Víctor Medem, director de L'Auditori. Fotografia: May Zircus.