El Festival Ésdansa arriba a la 40a edició i posa l'atenció en les propostes de nova creació

Fri, 01 Jul 2022 16:25:00 +0000

Un any més, la dansa d'arrel veurà concentrat tot el seu llegat i el seu talent actual en la 40a edició de l'Ésdansa, un festival que ja és tot un referent en l'àmbit de les danses d'arrel tradicional, i que tornarà a omplir, també de música en directe, la localitat garrotxina de les Preses, entre els dies 22 i 28 d'agost. Organitzat pel Cercle de Cultura Tradicional i Popular Marboleny, i enguany amb el format prepandèmia al cent per cent, el festival segueix posant en valor la dansa tradicional com a expressió cultural viva i en el present, i posa l'accent en les propostes de nova creació. Per anar entrant en matèria, enguany destaquen propostes com la de Laia Santanach "Tradere"; el muntatge "Movimiento involuntario" de Lara Brown, i la recuperació d'una proposta que la pluja va fer impossible l'any passat: "Pyrene 430". N'hem parlat amb Núria Feixas, directora del Festival Ésdansa.