Santiago Auserón ens presenta el seu projecte "Nerantzi"

Wed, 05 Nov 2025 17:30:00 +0000

Els qui segueixen de prop la trajectòria de Santiago Auserón coneixen bé la vocació d'investigació i la curiositat constant que mostra el cantant i compositor aragonès per les músiques d'arrel. Si avui en parlem, és amb motiu del projecte "Nerantzi", una iniciativa que l'ha portat a Grècia per ajuntar-se amb dos virtuosos del bouzouki i la guitarra per fer-ne un disc (publicat el passat 10 d'octubre) i ara, una petita gira pel nostre país. El trio, on Auserón s'acompanya dels grecs Vaggelis Tzeretas i Theodoros Karellas, actuarà divendres a la Bisbal d'Empordà i diumenge a la Nova Jazz Cava de Terrassa, i el dia 22 estan programats a la sala El Molino de Barcelona. Hem conversat amb el mateix Auserón sobre aquest nou projecte.