Ens fixem en Adriana Ospina, que actuarà al Voll-Damm Festival de Jazz de Barcelona

Wed, 09 Nov 2022 17:25:00 +0000

Dissabte, la cantant Adriana Ospina oferirà un concert al Harlem Jazz Club de Barcelona, una proposta emmarcada en el Voll-Damm Festival de Jazz de Barcelona i que forma part del cicle Veus de Barcelona. Acompanyada del guitarrista Bartolomeo Barenghi, repassarà alguns dels temes que formen part dels seus últims projectes. Després d'haver actuat a la sala barcelonina fa uns anys amb una banda propera al so llatinoamericà, ara hi torna amb la seva pròpia música, una proposta en què barreja la cançó, el jazz, el pop i les influències llatinoamericanes. Aquesta cita en l'agenda de concerts fa que ens hi fixem, per fer un perfil, amb les seves impressions, d'aquesta artista nascuda a Colòmbia però catalana d'adopció. N'hem parlat amb ella.