El conjunt Música Antiga de Girona interpretarà la Missa de Sant Narcís de Josep Pons

Thu, 03 Nov 2022 06:00:00 +0000

Aquests dies, a Girona estan de festa major, i les activitats organitzades amb motiu de Sant Narcís s'allargaran fins aquest cap de setmana. De fet, pel que fa a la programació musical, tindran el punt culminant aquest dissabte a les set del vespre a l'Auditori-Palau de Congressos, on el conjunt Música Antiga de Girona interpretarà la Missa de Sant Narcís que el compositor Josep Pons va escriure el 1792 per a la consagració de la capella dedicada al patró de la ciutat, a la basílica de Sant Feliu. La partitura, reconstruïda el novembre de l'any passat per Òscar Bonany demana sis solistes vocals, un cor de 16 veus i una petita orquestra de cambra. En aquesta ocasió, tots estaran dirigits per Pere Lluís Biosca, que afronta per primera vegada una obra d'aquest compositor, i n'hem parlat amb ell.