El Gran Teatre del Liceu acull la versió realista de Bárbara Lluch de "La sonnambula" de Bellini

Thu, 17 Apr 2025 16:20:00 +0000

Ahir dimecres va tenir lloc la primera funció, exclusiva per a públic jove, de la producció de "La sonnambula", de Vincenzo Bellini, que es pot veure al Gran Teatre del Liceu fins al 8 de maig i que ha estat coproduïda amb els teatres de Madrid i Tòquio, on ja s'ha presentat, i Palerm, on anirà més endavant. La directora d'escena Bárbara Lluch ofereix una lectura realista del llibret i un missatge contra els judicis paral·lels i les relacions tòxiques a través d'aquesta història que feia onze anys que no es representava al Liceu. N'han parlat en roda de premsa ella mateixa, el director italià Lorenzo Passerini i la soprano Nadine Sierra, que protagonitza l'òpera al costat de Xabier Anduaga (tots dos a la foto).