"El fado és com el flamenc; és un gènere que camina en el temps"

Tue, 28 Sep 2021 17:00:00 +0000

Les artistes Carminho i Fábia Rebordão actuaran demà i dijous al Festival de Fado de Barcelona a la Sala Barts, i hem pogut parlar amb elles via telemàtica i també amb el director del certamen, Frederico Carmo, just la vigília del començament del festival. L'edició d'aquest any ret homenatge a Lisboa, bressol del fado, i a més dels concerts també ha programat una conferència a càrrec de l'escriptor portuguès Tiago Torres da Silva i la projecció del film "Historias de Lisboa" de Wim Wenders. El Festival de Fado és un certamen internacional d'iniciativa privada que té 11 anys de vida, però en fa quatre que se celebra a Barcelona, després de la cancel·lació l'any passat a causa de la pandèmia.