Martins: "La nostra il·lusió és portar 'Winterreise. So i matèria' allà a on el vulguin acollir"

Tue, 26 Mar 2024 17:30:00 +0000

La mezzosoprano Marisa Martins i l'artista picapedrer i escultor Feliu Martín ens han donat els detalls de l'estrena del seu projecte "Winterreise. So i matèria", aquest dissabte, 30 de març, a la Sala del Sindicat de La Floresta de Lleida i dins la Setmana Cultural de La Floresta. "Winterreise. So i matèria" és un concert exposició on el públic podrà gaudir de la interpretació del cicle de lieder "Viatge d'hivern", de Franz Schubert, a càrrec de la mateixa Martins acompanyada pel guitarrista Jaume Torrent, i també podrà passejar per l'exposició de 24 escultures en pedra creades pel mateix Martín, escultures que ha elaborat inspirant-se en els lieders d'aquest cicle del compositor austríac.