Guinovart: "Em fa molta il·lusió debutar al Carnegie Hall de Nova York i estrenar el disc als EUA"

Fri, 16 Jun 2023 16:20:00 +0000

El pianista i compositor català Albert Guinovart debutarà al Carnegie Hall de Nova York, dijous que ve, 22 de juny, on presentarà el seu nou àlbum, "Poems Without Words", el cinquè disc que publica per Sony Classical i el seu segon treball monogràfic per a piano sol, on interpreta les seves últimes composicions pianístiques. Guinovart dedicarà el recital a la memòria d'Alicia de Larrocha i s'emmarca dins de l'any del centenari de la gran pianista catalana, amb qui va mantenir una relació professional i d'admiració. Per això, a més de presentar el seu nou treball discogràfic, en aquest recital, Guinovart interpretarà el seu "Nocturn a Alicia", que ha dedicat a la incomparable pianista catalana, i oferirà peces que Alícia de Larrocha va oferir en concert arreu del món.