Marçal Ramon i David Coll: "Es tracta de fer sexi la música d'arrel"

Fri, 03 Mar 2023 17:50:00 +0000

Marçal Ramon (esquerra) i David Coll són els organitzadors de "La crida", el programa de formació musical per a joves músics de clàssica, moderna, jazz i tradicional, que impulsa l'Orquestra de Músiques d'Arrel de Catalunya (OMAC). "La crida" té l'objectiu d'introduir les noves generacions de músics en les sonoritats d'arrel dels Països Catalans i en totes les manifestacions culturals que hi estan relacionades. Les inscripcions són obertes per a músics d'entre 18 i 25 anys. "La crida" es farà a Castellnou de Bages, del 5 al 8 d'abril, amb la participació d'un grup format per 9 músics i experts, que serà qui impartirà la formació musical.