Albert Bover: "La meva formació clàssica em permet tocar millor el jazz"

Tue, 14 Feb 2023 17:20:00 +0000

El pianista i compositor català Albert Bover, Artista Steinway and Sons des del 2007 i resident a París des del 2019, és una de les grans figures del jazz del nostre país, i ha actuat amb una selecció dels millors músics internacionals i de casa nostra. Ha rebut el Premi al Millor Pianista de l'Associació de Músics de Jazz i Música Moderna 2002, el Premi Altaveu pel disc "Esmuc blues" i el Premi Joventut de l'Associació Cultural San Juan Evangelista de Música Jazz de Madrid, entre d'altres. Aquesta tarda ha vingut al nostre programa per presentar els seus propers concerts: dilluns que ve, 20 de febrer, actuarà en trio amb Giuseppe Campisi i Josep Cordobés a la Casa Figari de Barcelona, i a partir del 15 de març oferirà una gira de concerts per Polònia amb Chad LB. A més, ens ha ofert una actuació en directe que veureu a l'Instagram de @catalunyamusica.