Alberto García Demestres dirigeix per primer cop a Mèxic la seva òpera "Juana sin cielo"

Mon, 16 May 2022 06:00:00 +0000

Aquest compositor és, des de fa unes setmanes, a Mèxic per dirigir-hi la seva òpera "Juana sin cielo", que es va estrenar el mes de novembre de 2019 dins la temporada de l'Orquestra Ciutat de Granada (que l'havia encarregada, juntament amb l'Ajuntament de la ciutat andalusa) amb dues funcions, després de les quals l'obra no s'ha tornat a representar. Ara, sota l'impuls de la soprano mexicana María Katzarava, que va assumir el rol protagonista en aquella ocasió, el títol ha estat programat al seu país, i aquest fet ha motivat la primera visita al país llatinoamericà del compositor i director Alberto García Demestres. N'hem parlat amb ell mateix.