El Festival de Peralada serà present a Roma durant el mes d'octubre

Wed, 03 Sep 2025 16:25:00 +0000

La música d'un compositor vinculat i traspassat a la ciutat de Roma com Arcangelo Corelli serà present en un dels concerts de l'edició especial i única que el Festival de Peralada durà a terme a la capital italiana entre els dies 1 i 3 d'octubre. La iniciativa, totalment inèdita, porta per títol "Ponts sonors entre Catalunya i Roma: de Terradellas a Vivancos" i dibuixa una panoràmica de l'herència musical catalana i europea, amb una cuidada selecció d'intèrprets i repertoris i en diàleg constant amb l'entorn romà i la tradició litúrgica. El programa dissenyat per als tres primers dies d'octubre a Roma inclou artistes i formacions com Kebyart (a la foto), Vespres d'Arnadí, Cantoría, la soprano Sara Blanch i l'Escolania de Montserrat i programes pensats especialment amb obres de compositors relacionats d'alguna manera amb la capital italiana o bé del patrimoni musical català. N'hem parlat amb el pare abat de Montserrat, Manel Gasch.