Hugo Beltrán, seleccionat per formar part de la Jove Orquestra del Concertgebouw d'Amsterdam

Tue, 03 Jun 2025 16:25:00 +0000

Hugo Beltrán és un jove alumne de violí del Conservatori del Liceu que ha estat seleccionat per formar part de la Jove Orquestra del Concertgebouw d'Amsterdam, un dels projectes orquestrals juvenils més prestigiosos d'Europa. Així, aquest estiu rebrà classes magistrals dels professors de l'orquestra neerlandesa i tindrà l'oportunitat de tocar, a més del mateix Concertgebouw, en altres espais d'Amsterdam i, fins i tot, a l'Elbphilharmonie d'Hamburg. El repertori inclourà la Cinquena Simfonia de Xostakóvitx i el Concert per a violoncel d'Edward Elgar, amb la violoncel·lista Julia Hagen com a solista, sota la direcció de la reconeguda directora Elim Chan. Hem parlat amb el mateix Beltrán de com ha sigut el procés de selecció que ha hagut de superar per fer realitat aquest somni.