"El nostre segon disc no té tant a veure amb els números com amb els colors, és més dadaista"

Wed, 10 Jan 2024 17:40:00 +0000

ETHIC LABS és un projecte musical de jazz fusió liderat per Javier Garrabella, que experimenta amb les formes tradicionals i barreja diversos estils d'avantguarda per trobar el seu propi so. Després de tancar l'etapa del seu anterior repertori pertanyent al seu disc de debut "The Beauty and Mystery of the Prime Numbers" en formació de nonet amb veu i vuit instruments, ara Garrabella ha replantejat el grup, reduint-ne els components a cinc (i sense vocalista) i plegats han gravat el nou disc, titulat "Black Red Blue Green". Aquesta tarda, quatre dels components de la formació (Max Villavecchia, Pol Padrós, el mateix Garrabella i Roger Martínez, d'esquerra a dreta) han vingut al programa per presentar-nos l'àlbum i interpretar-nos un dels seus temes. La seva actuació musical en directe la veureu a l'Instagram de @catalunyamusica.