La 38a temporada Ibercamera combina els grans artistes amb debuts de Nelson Goerner i Vilde Frang

Wed, 16 Jun 2021 06:10:00 +0000

La propera temporada Ibercamera estarà formada per deu concerts d'abonament (cinc al Palau de la Música i cinc a L'Auditori) i dos concerts extraordinaris. Cal dir que els tres primers són recuperats de temporades anteriors que havien quedat interrompudes. En tot cas, a la nova temporada, que ja és la número 38, Ibercamera torna a convidar diversos artistes habituals dels seus cicles, com les orquestres simfòniques de Viena, de la Ràdio de Stuttgart, de Düsseldorf o de la Ràdio de Suècia, també pianistes com Martha Argerich (a la foto), Varvara i András Schiff, directors com Valeri Gergiev, Adam Fischer i Daniel Harding i el conjunt Forma Antiqua. A més, hi debutaran el pianista Nelson Goerner, que participarà a la nova temporada en dues ocasions, i la violinista Vilde Frang. N'hem parlat amb el president del Grup Camera, Josep M. Prat.