Joan Mas Soler: "Em comprometo a portar cada any una big band que toqui Duke Ellington"

Tue, 27 Feb 2024 17:20:00 +0000

Joan Mas Soler, propietari de les sales Jamboree, Tarantos, Moog i Jamboree 3 de Barcelona, ens ha parlat del concert de celebració dels 100 anys del seu pare, Joan Mas Marsell, que es farà el 29 de febrer a la sala Jamboree, just el dia exacte que fa anys. El protagonitzarà la Laurent Mignard Duke Orchestra, que transmetrà l'esperit de Duke Ellington fent una aproximació contemporània i alhora respectuosa a l'obra original de l'excepcional músic nord-americà, de qui Joan Mas Marsell és un gran aficionat. A més, el concert també commemora els 50 anys de la mort d'Ellington.