Ayom: "El nostre grup és ple d'idees, colors i emocions que ens fan vibrar a tots"

Mon, 23 Sep 2024 16:40:00 +0000

El grup Ayom, que lidera la cantant i percussionista Jabu Morales, en format de trio, ens ha presentat el seu disc "SA.LI.VA". L'acrònim del títol fa referència a "SA-grado", tot el que és sagrat o té relació amb la fe, "LI-bertad", de la llibertat i l'amor, i "VA-lentía", el coratge necessari per lluitar contra el racisme i la colonització. Així, l'àlbum està dividit en tres parts amb cançons que tracten de la fe i l'esperança, la llibertat i l'amor i el coratge per lluitar contra les injustícies. En aquest treball discogràfic, Ayom ha comptat amb diversos convidats especials, com per exemple el cantautor Salvador Sobral i el cantant angolès Paulo Flores. Presentarà el disc el 6 de novembre a la sala Paral·lel 62 de Barcelona. Aquesta tarda, Ayom a trio, amb Timoteo Grignani (a l'esquerra), Jabu Morales (al centre) i Alberto Beccuci (a la dreta), ens ha ofert una actuació musical en directe que veureu a la "playlist" de YouTube de 3CatCultura.