Fullegem el llibre-disc "José Viñas. Un músic barceloní del segle XIX"

Tue, 19 Mar 2024 17:25:00 +0000

L'any passat es va commemorar el 200 aniversari del naixement del guitarrista, compositor i director d'orquestra Josep Viñas. Per això, la també guitarrista, a més de doctora en Història de l'Art, Maria Ribera, va voler homenatjar-lo amb diversos actes emmarcats en les Jornades de Guitarra de Catalunya que ella mateixa organitza. A més d'una conferència, també va preparar la publicació d'un llibre-CD que en recull la biografia, el catàleg i l'enregistrament d'una selecció d'obres. El llibre-disc es titula "José Viñas. Un músic barceloní del segle XIX" ha estat elaborat, de fet, a sis mans: les de Josep M. Mangado, Maria Ribera i Jordi Sàbat.