"Em presento al Concurs Maria Canals, perquè m'agrada tocar davant del públic i conèixer gent"

Thu, 24 Mar 2022 17:20:00 +0000

Amb motiu de l'acció "El Maria Canals porta cua" en què el 67è Concurs Internacional de Música Maria Canals posa un piano de cua a la porta de l'edifici de Catalunya Ràdio tot el dia d'avui, hem entrevistat la pianista valenciana de 20 anys María Linares, que és una de les participants espanyoles del certamen d'enguany. Ens ha explicat que li agrada presentar-se a concursos per viure l'experiència de tocar en públic i davant d'un jurat d'altíssim nivell i poder conèixer gent, per això de seguida es va apuntar al Maria Canals en veure que el repertori que estava tocant s'ajustava al que demana enguany el certamen. A més, ens ha ofert una actuació en directe on ha interpretat "El puerto" de la Suite Ibèria d'Isaac Albéniz, i que veureu a l'Instagram de @catalunyamusica.