Pasquina: "Com a directora d'orquestra he redescobert obres que he tocat molt com a violoncel·lista"

Mon, 16 Sep 2024 16:20:00 +0000

Noemí Pasquina, que és la directora assistent de l'Orquestra Simfònica del Vallès dins el marc formatiu de l'Acadèmia de la JOSV, ha estat la guanyadora de l'última edició del Concurs Internacional de Direcció d'Orquestra de Bucarest, que té lloc des del 2018 a la capital de Romania. El premi inclou una dotació econòmica de 3.000 euros, així com diversos concerts que Pasquina podrà dirigir al llarg de la temporada que ve de la Simfònica de Bucarest. La directora ha resultat guanyadora també del Premi de l'Orquestra Simfònica de Bucarest, després dels vots dels músics. Pasquina també és la directora assistent de la Jove Orquestra d'Extremadura.