Fem un tast de "Mont Cau", el nou treball discogràfic d'Arnau Obiols

Mon, 12 Sep 2022 05:00:00 +0000

Aquest és el títol del nou àlbum del músic urgellenc. És una nova mirada sobre el paisatge de les muntanyes pirinenques, amb el ritme, la veu i l'univers electrònic com a elements principals. Aquest és el quart títol de la seva discografia i dijous que ve el presentarà en públic dins la 25a edició del Mercat de Música Viva de Vic. Serà un primer tast en directe d'un projecte plantejat en format de solo, tal com passava en el projecte anterior, "Tost", un àlbum en què es recollia el repertori sonor col·lectiu de les muntanyes del Pirineu. Aquest entorn també és la inspiració d'aquest nou treball, que, en aquest cas, està format per cançons pròpies, excepte una. Ens n'ha donat els detalls el mateix Obiols.