El cicle "L'Herència, flamenco i patrimoni" aposta per la transgressió en la seva segona edició

Fri, 09 Sep 2022 16:25:00 +0000

Demà dissabte començarà a l'Hospitalet de Llobregat la segona edició del cicle "L'Herència, flamenco i patrimoni". És la segona edició d'una proposta que va néixer amb la voluntat de donar visibilitat al teixit creatiu del flamenc a Catalunya, sobretot el que segueix línies més innovadores, i a la vegada retornar al seu territori originari els artistes catalans que han forjat les seves carreres a fora. I així, es posa en relació el vincle històric amb el flamenc de la localitat del Baix Llobregat, amb les propostes més avantguardistes. Entre tots els espectacles que es podran veure aquests dies a l'Hospitalet, hi ha una estrena absoluta: "Primar Par", amb les ballarines Carmen Muñoz i Marta Nogal, que és una exploració dels límits estètics del duet flamenc contemporani.