Anna Valls: "Som el museu que tenim més vestits de Montserrat Caballé i n'estem orgullosos"

Mon, 03 Jan 2022 18:00:00 +0000

Anna Valls, directora del Museu de les Arts Escèniques, ens ha parlat de l'exposició "Montserrat Caballé i la indumentària operística del Museu de les Arts Escèniques", que exposa sis vestits que la soprano catalana va portar en les seves representacions operístiques arreu del món i que es pot visitar al Palau Güell de Barcelona fins al 23 de gener. A més, també ens ha parlat de les visites guiades a la mostra, en què un guia expert repassarà la trajectòria d'aquesta cantant extraordinària, detallarà com era el seu armari i mostrarà alguns objectes seus.