Ferran Riera publica "La collita del Tradicionàrius. Història i transcendència d'un festival folk"

Tue, 29 Mar 2022 06:00:00 +0000

Un festival que ja té 35 anys d'història és una mina de noms, dates, anècdotes i valoracions, i això és el que el periodista i crític musical Ferran Riera ha compilat al llibre, de títol ben explícit, "La collita del Tradicionàrius. Història i transcendència d'un festival folk". Editat per Pagès Editors i presentat fa unes setmanes en el marc de l'edició d'enguany d'aquest festival de música d'arrel, el llibre es mostra com la segona entrega d'una trilogia que va començar amb el títol "Inventari". En aquest primer llibre Ferran Riera feia un repàs històric de tot el procés de recuperació de la música d'arrel als Països Catalans des dels anys seixanta fins al 1988, data en què va arrencar el Festival "Tradicionàrius", i moment del qual parteix el llibre que ara comentem amb les paraules del seu autor.