Andrés Salado: "La Novena de Dvorák és multicultural i cal treure'n l'essència des de la partitura"

Tue, 20 Sep 2022 17:00:00 +0000

El director d'orquestra madrileny Andrés Salado ens ha donat els detalls dels concerts que dirigirà al capdavant de l'Orquestra Simfònica del Vallès el 23 de setembre a La Faràndula de Sabadell i el 24 de setembre al Palau de la Música Catalana, en els dos primers concerts del curs de la formació i dins la temporada Simfònics al Palau, on actuarà com a solista la violoncel·lista russa Anastasia Kobekina. El programa dels concerts consisteix en l'"Andante moderato" de Florence Price i el Concert per a violoncel i orquestra op. 104 i la Novena simfonia, "Del nou món", op. 95 d'Antonín Dvorák.