Ros Marbà és l'autor de la revisió d'"El cant de la sibil·la" de la catedral de Barcelona d'enguany

Thu, 22 Dec 2022 06:00:00 +0000

El 2009 la catedral de Barcelona va recuperar l'antiquíssima tradició d'interpretar "El cant de la sibil·la", la nit de Nadal, de mans del Cor Francesc Valls, fundat el novembre del 2003 i que participa, durant tot l'any, a les misses conventuals del temple i ofereix setmanalment un variat repertori de motets i cants polifònics en funció dels textos propis de cada dia litúrgic. Així doncs, com cada 24 de desembre, a dos quarts d'onze de la nit, abans de la missa del Gall, també aquest any s'interpretarà aquest ritual, que, tot i això, en cada edició acaba de manera diferent. I és que també és tradició que el cor encarregui a un autor de prestigi una revisió contemporània d'"El cant de la sibil·la", i enguany la petició ha recaigut en Antoni Ros Marbà (a la foto). N'hem parlat amb ell.