Es presenta l'informe "La música clàssica a Catalunya", de l'ACIMC

Fri, 22 Nov 2024 17:25:00 +0000

L'Associació Catalana d'Intèrprets de Música Clàssica (ACIMC) ha presentat aquesta setmana la tercera edició de l'informe "La música clàssica a Catalunya", amb dades del 2023. L'estudi l'ha elaborat el grup Rescue de la Universitat de Barcelona, liderat per la doctora Magda Polo. L'informe és el més complet dels elaborats i presentats al llarg dels últims tres anys: inclou l'anàlisi de dades econòmiques referides a subvencions (més de 30 milions d'euros que, diuen, es dirigeixen exclusivament a les empreses i no arriben als intèrprets, especialment als que viuen fora), la programació d'alumnat de centres d'ensenyament superior (que es valora com a competència deslleial) i posa el focus en la paritat (mostra que el 2023 el 35% de les actuacions van ser d'intèrprets femenines, però les de directores només van arribar al 12%). El van presentar en roda de premsa la mateixa Magda Polo i el president de l'ACIMC, Lluís Rodríguez Salvà.