"Vaig necessitar expressar amb música una vivència que no podia processar de cap altra manera"

Tue, 07 Oct 2025 16:40:00 +0000

El compositor, productor i poeta Jaime del Adarve ens ha presentat el seu nou disc, "Montañas y antenas", que va acompanyat d'un poemari que ha escrit ell mateix i que explica i dona nom a les 8 peces del disc. És un treball que tracta de la pèrdua, la culpa, el desarrelament fins a trobar un refugi en una llar pròpia. En aquest àlbum, on ell mateix hi toca el piano i la guitarra, ha comptat amb la participació de 23 músics, provinents de formacions com l'Orquestra Simfònica del Gran Teatre del Liceu i la Franz Schubert Fhilharmonia, entre d'altres. El proper 16 d'octubre se'n farà una escolta als Sol de Sants Studios de Barcelona, just el dia abans de la publicació del cd, el 17 d'octubre. Al final de l'entrevista, ens ha interpretat en directe la peça per a piano "Niebla", inclosa al disc. Aquesta actuació musical la veureu a la web del nostre programa i a la playlist de 3Catcultura a YouTube.