Fem un tast d'"A Moment in Transition", el nou disc del guitarrista i compositor Eddie Mejía

Wed, 15 Mar 2023 17:30:00 +0000

Entre les novetats que ens van arribant de l'amplíssim terreny del jazz, avui ens fixem en el disc de debut del guitarrista i compositor Eddie Mejía i que ha titulat "A Moment in Transition". Conté 8 peces d'autoria pròpia enregistrades en format de sextet que traspuen l'herència de més d'un guitarrista de jazz. però també amb elements estilístics que provenen del folk o de l'arrel mexicana. Publicat pel segell Fresh Sound New Talent, aquest àlbum veu la llum aquest divendres, i es presenta oficialment en directe, aquest diumenge, al Milano Jazz Club de Barcelona. N'hem parlat amb ell mateix.