El Concert de Sant Esteve de la família coral del Palau arriba a la 112a edició

Wed, 24 Dec 2025 17:25:00 +0000

El 26 de desembre se celebrarà el Concert de Sant Esteve que protagonitzaran els 350 cantaires que integren les formacions de l'Orfeó Català i del Cor de Cambra del Palau, al Palau de la Música Catalana. El concert enguany girarà a l'entorn del concepte del ritual i posarà en valor el Nadal com un dels moments més especials en què rituals i tradicions es fonen i es construeixen ponts que ens connecten amb la nostra història i amb les persones que formen part de la nostra vida. Serà el primer concert de Xavier Puig com a director de l'Orfeó Català, càrrec que ha assumit aquesta temporada i que combina amb el de director del Cor de Cambra del Palau. Puig, que dirigirà la vetllada en diversos moments, és també el director musical d'aquesta celebració coral tan especial per a tots els cors, en què Adrià Aubert assumirà un any més la direcció escènica.